The Nightfly

The Nightfly er debutalbumet som soloartist til Donald Fagen fra Steely Dan, utgitt i 1982. Dette er et av de første musikkalbumene som i sin helhet ble innspilt digitalt. Selv om Fagen benyttet en rekke av studiomusikerene som tidligere hadde vært med på Steely Dan-album, er The Nightfly hans første album uten hans faste samarbeidspartner Walter Becker.

The Nightfly kom på 11.-plass på Billboard 200-listen i USA og 44.-plass på UK Albums Chart i Storbritannia.

Bakgrunn
Albumet er et konseptalbum, og handler om den forsiktige optimismen som rådde i USA på slutten av 1950-tallet og begynnelsen av 1960-tallet. The Nightfly solgte til platina i både USA og Storbritannia, og ble nominert til flere Grammyer i 1983. Dessuten ble «I.G.Y. (What a Beautiful World)» og «New Frontier» hit-singler.

The Nightfly ble innspilt etter at Steely Dan hadde fullført Gaucho og var midlertidig oppløst. Tekstene regnes som selvbiografiske, og på albumcoveret skriver Fagen at «sangene representerer visse fantasier som muligens kunne vært drømt opp av en ung mann som vokste opp i en by i nordøst på slutten av femtitallet og begynnelsen av sekstitallet, for eksempel en med min høyde, vekt og kroppsbygning».

Albumet ble spilt inn i 1982 i Soundworks Digital Audio/Video Recording Studios and Automated Sound i New York City, og i Village Recorders i Los Angeles. Produsenten Gary Katz og lydteknikeren Roger Nichols hadde begge vært med på innspillingene av samtlige av Steely Dans album til da. Flere av musikerne på albumet hadde også tidligere medvirket på Steely Dan-album, som for eksempel Jeff Porcaro, Rick Derringer og Larry Carlton.

Sporliste
Alle sangene er skrevet av Donald Fagen, unntatt hvor annet er angitt.

 «I.G.Y. (What a Beautiful World)» – 6:05
 «Green Flower Street» – 3:40
 «Ruby Baby» (Jerry Leiber, Mike Stoller), arrangert av Donald Fagen – 5:38
 «Maxine» – 3:50
 «New Frontier» – 6:23
 «The Nightfly» – 5:45
 «The Goodbye Look» – 4:47
 «Walk Between Raindrops» – 2:38
Bonusspor fra MVI-utgivelsen The Nightfly Trilogy 
 «True Companion» – 5:09
 «Green Flower Street» (Live) – 4:25
 «Century's End» – 5:32

Nyutgivelser
The Nightfly har blitt nyutgitt i tre formater: på DVD-Audio i 2002, som DualDisc i 2004 og på Musical Video Interactive (MVI) i 2007. DualDisc-en har CD-versjonen på side en, og DVD-Audio-versjonen på side to. Denne utgaven er meget sjelden, da den var blant 15 DualDisc-utgivelser som ble utgitt som markedstetst i Boston og Seattle. Etter denne testperioden har ikke DualDisc-versjonen vært tilgjengelig.

Personell

Musikere

Donald Fagen – vokal, bakgrunnsvokal, orgel, synthesizer, munnspill, horn, elektrisk piano, keyboard
Michael Brecker – tenorsaksofon
Randy Brecker – trompet, flygelhorn
Larry Carlton – gitar
Rick Derringer – gitar
Will Lee – bass
Hugh McCracken – gitar, munnspill
James Gadson – trommer
Ed Greene – trommer
Dean Parks – gitar
Greg Phillinganes – synthesizer, piano, keyboard, elektrisk piano, klavinet
Jeff Porcaro – trommer
Chuck Rainey – bass
Anthony Jackson – bass
Steve Jordan – trommer
Steve Khan – akustisk gitar

Paul Shaffer – orgel
Abraham Laboriel – bass
Frank «Harmonica Frank» Floyd – bakgrunnsvokal
Ronnie Cuber – horn, barytonsaksofon
Gordon Grody – vokal, bakgrunnsvokal
Leslie Miller – vokal, bakgrunnsvokal
Daniel Lazerus – bakgrunnsvokal
Marcus Miller – bass
Rob Mounsey – synthesizer, horn, keyboard
Roger Nichols – perkusjon, spesialeffekter
Michael Omartian – piano, keyboard, elektrisk piano
Dave Bargeron – trombone, eufonium, horn, bakgrunnsvokal
Zachary Sanders – vokal, bakgrunnsvokal
Valerie Simpson – vokal, bakgrunnsvokal
David Tofani – horn, altsaksofon
Starz Vanderlocket – perkusjon, bakgrunnsvokal

Produksjon
Produsent: Gary Katz
Lydteknikere: Daniel Lazerus, Roger Nichols, Elliot Scheiner
Lydtekniker-assistenter: Robin Lane, Mike Morongell, Cheryl Smith, Wayne Yurgelun
Mixing: Elliot Scheiner
Mastering: Bob Ludwig

Referanser

Eksterne lenker
 
 DonaldFagen.com med tekstene til The Nightfly

Steely Dan
Debutalbum fra 1982
Konseptalbum
Rock-album fra USA
Jazzalbum fra USA